Kuusalu KK Hoolekogu koosoleku protokoll nr.7
2021/2022 õppeaastal

Hoolekogu koosolek 25.05.2022 kl. 18:00-20:50
Koosolek toimus koolis ja MS Teams’i keskkonnas.

Hoolekogu koosseis:
Anu Kirsman (koolipidaja esindaja)
Erle Kuusik (lapsevanemate esindaja)
Heleri Paiste (õpetajate esindaja)
Ilvard Eeriksoo (õpetajate esindaja)
Indrek Link (lapsevanemate esindaja)
Kaisa Välk (lapsevanemate esindaja)
Reedik Raudla (hoolekogu aseesimees)
Tanel Tomson (hoolekogu esimees)

Kohalolijad: Priit Mae, Anti Niit, Kristi Štaub, Arko Okk, Ingrid Pärna, Jaana Peterson, Anne Jürgenson
MS Teams’i keskkonnas osalejad: Eneli Sepp, Karin Idnurm, Made Viljur-Voit, Triin Roos, Rutt Murd, Kaisa Kaisel, Peeter Paenurm
Hoolekogu põhikoosseisust puudus: Joosep Mürk, Triinu Rebane
Osalejad: Kristi Tarik (koolijuht), Kreete Tammaru

Koosoleku päevakord:
1. Koolijuhi ülevaade olulistest teemadest (Kristi Tarik, ühine arutelu). 
2. Hommikusöögi küsitluse tulemused (Reedik Raudla, ühine arutelu).
3. Lahendamist vajavate probleemide tabeli üle vaatamine (ühine arutelu).
4. Laiendatud hoolekogu toimimine (ühine arutelu). 
5. Laste ja perede komisjoni tegevuse ülevaade (Reedik Raudla, ühine arutelu).
6. MTÜ Kuusalu Keskkooli Sihtkapital loomine (Arko Okk, ühine arutelu). 
7. Muud teemad. 



1. [bookmark: _GoBack]Koolijuhi ülevaade
· Õpetajate värbamine – matemaatikaõpetaja - 1 kandidaat; loodusained- ja matemaatika – 1 kandidaat; loodusained - 2 kandidaati; eesti keel ja kirjandus – 0 kandidaati. Uue töökuulutuse avaldamine toimub pärast vestlusi kandidaatidega.
· Kooliaasta lõpp – 06.06 viimane tavapärane koolipäev; 07.06 algklasside spordipäev, PK/GM töötubade päev; 08.06 algklasside tantsupäev: 09.06 algklasside töötubade päev.
· Rahulolu-uuringud – tänaseks vastanuid: õpilased 95; lapsevanemad 65; töötajad 21. Tähtaeg 10.06.2022
· Õpilasomavalitsuse korraldatud küsitluse tulemused „lemmiktoidu“ kohta. HK liige R.Raudla soovib näha palju oli vastajaid.
· KIVA küsitluse tulemuste avaldamine.
· Õppekava muudatused – Kuna koheselt toimub riiklike õppekavade muutmine, siis täna keskendub kool tunnijaotusplaani muutmisele. Puudutab põhikooli õppekava. Koolijuht andis ülevaate, millised muudatused on plaanis sisse viia järgmisel õppeaastal.
A.Jürgenson: Kas informaatikat üldse polegi õppekavas? K.Tarik: Ei ole eraldi, informaatika on läbiv õpe.  A.Jürgenson: Inglise keel – 3.klassist algab inglise keel. Edasipüüdlikud koolid pakuvad seda pigem varem. K.Tarik: võtame arvesse, et saada teha seda huviringina.
A.Jürgenson: Mida sisaldab esinemisõpetus 8.klassis? K.Tarik: See on rohkem kui powerpointi esitlus. Pigem esinemisjulguse kasvatus ja vajalik loovtööde kaitsmise edukaks läbimiseks.
R.Raudla: On juttu olnud, et alates neljandast klassist tulevad inglise keeles tasemeklassid. Soovitan kaaluda seda, et kolmandas klassis ei võetaks inglise keelt vähemaks.
E.Kuusik: Informaatika neljandas klassis võiks olla kohustusliku õppekava osa. K.Tarik: seda võib lisada.
A.Jürgenson: Tantsutunnid on arusaamatud 1.kl lapsevanemale lapsele selgitamiseks.
K.Tarik: Tants on meie kooli traditsioon ja sellega me jätkame. Tutvustame seda juba ka esimese klassi lapsevanematele esimesel kohtumisel.
K.Välk: On võimalik, et huviringina toimiks ka lisa võõrkeele õpe juba algklassides? K.Tarik: mõeldav huviringina, arutame koolis.
· Kooli kodukorra muutmine – K.Tarik: teen ettepaneku kommenteerida seda igaühel eraldi ühes failis. Koosolekul koolijuhi poolt edastatud selgitused muudatustele. T.Tomson lisab faili kõigile kommenteerimiseks ja ettepanekute tegemiseks. Kommenteerimise tähtaeg 10.juuni.
· Elektri tarbimise ülevaade


2. Hommikusöögi küsitluse tulemused
Küsitluse tulemusel on küsitlusel osalejatest 40% hommikusöögi soovijaid. 
Arvamusi ja kommentaare oli erinevaid. Kooli eesmärk hommikusööki pakkuda on, et lapsed saaksid tervisliku hommikusöögi. Küsimuse all oli ka tasuline vs.tasuta hommikusöök.
Otsus: Hoolekogu on selle poolt, et järgmisel õppeaastal kool pakub hommikusööki kl.7:40-8:10. Kui hommikusöögi pakkumisel selgub, et on vaja midagi muuta, siis seda tehakse jooksvalt. Kui mõni pere vajab toetust lapsele hommikusöögi pakkumisel, siis peresid toetatakse kooli ja valla koostöös vajaduse põhiselt.

3. Lahendamist vajavate probleemide ülevaade
Koolikottide raskus – vastavad abinõud on kooli poolt kasutusele võetud.
Reeglistik juhuks, kui algklassi õpilane ei kanna koolivormi – klassijuhataja räägib õpilasega, vestlus lapsevanemaga. 
Kooli renoveerimise plaan – Vallavalitsuselt on saadud vastus renoveerimise etappide kohta loeteluna, kuid konkreetne plaan pole avaldatud. Vastuseta jäi ka ettepanek moodustada ühine töögrupp renoveerimise/ehitamise protsessi juhtimiseks.
Otsus: Hoolekogu esimees saadab vastuskirja paludes kohtumist. Valla esindaja viib vastavatele isikutele teate, et hoolekogu esindajad ja koolijuht soovivad kokkusaamist. 

4. Laiendatud hoolekogu toimimine
Hoolekogu liikmed on laiendatud hoolekogu toimimise poolt. Iga klass on kaasatud esindaja kaudu, arvamusi ja ettepanekuid on rohkem ning need on laiaulatuslikumad. 
Hoolekogu esimehel võiks olla õigus e-koolis teateid/küsitlusi postitada. K.Tarik uurib seda võimalust.
Hoolekogu liikmete järjepidevuseks on koolijuhi ettepanek, et praeguse koosseisu liikmed pakuksid end uuel õppeaastal klassi esindama.
Otsus: 2022/2023 õppeaastal jätkab hoolekogu laiendatud koosseisus.

5. Laste ja perede komisjoni tegevuse ülevaade
Komisjon on tööle hakanud ning juhtumite lahendamine käib. Vajalik üle vallaliselt üle vaadata ennetustegevuse kava, teha rohkem koostööd erinevate asutuste vahel sh koostöö politseiga.
Noorte volikogu küsitluse tulemusel toimub uue kooliaasta algul valla tugiteenuste keskuse ametikohtade (psühholoog jms) tutvustamine.

6. MTÜ Kuusalu Keskkooli Sihtkapitali loomine
A.Okk: Ettepanek luua MTÜ Kuusalu Keskkooli Sihtkapital klassijuhatajate toetamise eesmärgil. See võiks olla Kuusalu kogukonna tööriist, mis aitaks õpetajate tasu suurendada. See oleks isikute vabatahtlik ühendus, asutamiseks on vaja kahte kodanikku. A.Okk võib olla üks asutaja, teiseks asutajaks võiks olla kooli esindaja. Esimese aasta fookus oleks klassijuhatajate toetamine ja uute õpetajate lisatasu. Edaspidi ka stipendiumid õpilastele.
Sihtasutuse liikmed, annetajad – kooli vilistlased, ettevõtted, kohalikud elanikud.

Otsus: Hoolekogu liikmed esitavad oma nägemuse ja ettepanekud sihtasutuse otstarbest ning toimimisprintsiipidest järgmise nädala jooksul (3.juuniks).
Kas meil on raamatupidamise ja turundusega seotud isikuid laiendatud hoolekogus, kes on sihtasutuse haldamisse oma aega panustama?

7. Muud teemad
-
8. Järgmine HK koosolek
Järgmise HK koosoleku aja ja päevakorra algatab HK esimees koos aseesimehega.
